**ЧРЕЗ**

**Г-Н МИХАИЛ МИХОВ**

**ПРЕДСЕДАТЕЛ НА 42-ОТО НАРОДНО СЪБРАНИЕ**

**ДО**

**Г-Н ДАНАИЛ ПАПАЗОВ**

**МИНИСТЪР НА ТРАНСПОРТА, ИНФОРМАЦИОННИТЕ ТЕХНОЛОГИИ И СЪОБЩЕНИЯТА**

ПИТАНЕ

**от**

**Владимир Тошев, Петя Аврамова, Тотю Младенов, Петър Якимов и Златко Тодоров**

**народни представители от ПГ на ПП ГЕРБ**

На основание чл. 90, ал. 1 от Конституцията на Република България и чл. 92 от Правилника за организацията и дейността на Народното събрание, внасяме питане

ОТНОСНО: Перспективата за реализация на проекта за нова железопътна линия Видин - София

**Уважаеми Господин Министър,**

От средата на м. юни-2013г., функционира комбинираният мост на р. Дунав при Видин - Калафат. Вече е в експлоатация и ж.п. линията, която е част от съоръжението. Успешно се водят преговори освен за товари, влаковете да превозват и хора. Това е един от многото позитивни ефекти, които ние от региона чакахме години.

Проблемите възникват от съществуващата ж.п. линия от Видин до София. Тя е изграждана през 20те и 30те години на миналия век и от тогава само е поддържана в някаква експлоатационна годност. Към момента средната скорост е под 40 км в час.

 За решаване на казуса правителството на ГЕРБ направи необходимото и заложи за новия програмен период на ЕС приоритетно финансиране за проектирането, отчуждителните процедури и реализирането на проекта.

Господин Министър, нашето питане към Вас е:

Какви са перспективите за изграждане на международното трасе на железопътната линия от Видин до София, като съвременно съоръжение, даващо възможност за поддържане на скорост 160 км/ч.?

25.09.2013 год.

гр. София

Народни представители:

/Владимир Тошев/

/Петя Аврамова/

/Тотю Младенов/

/Петър Якимов/

/Златко Тодоров/